Diari Oficial de la Generalitat Valenciana


Sumari del DOGV 461, del 07-11-1986 (1986/807492)

DECRET 123/1986, de 20 d'octubre, del Consell de la Generalitat Valenciana, de Consells Valencians de Col.legis Professionals.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/10/20/123/dof/vci/html**

### Dades del document

Número de DOGV
:   461

Data del DOGV
:   07-11-1986

Secció del DOGV
:   DISPOSICIONS GENERALS

Número del document
:   1986/807492


Data del document
:   20-10-1986

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 123/1986, de 20 d'octubre, del Consell de la Generalitat Valenciana, de Consells Valencians de Col.legis Professionals.  
D'acord amb el que estableix l'article 31.22 de la Llei Orgànica 5/1982, d'1 de juliol, correspon a la Generalitat Valenciana la competència exclusiva en matèria de Col·legis Professionals.   
Davant l'important paper que actualment exerceixen els Col·legis Professionals en col·laboració amb l'Administració Pública, i amb l'objecte d'establir una coordinació més eficaç' cal regular amb caràcter provisional, fins a l'aprovació de la Llei de Col·legis Professionals de la Comunitat Valenciana, la constitució de Consells Valencians de Col·legis Professionals d?una mateixa professió per a la representació d'aquestos en les funcions de collaboració amb les diverses Administracions Públiques.   
Per tot açò, i segons que disposa l'article 66 de la Llei de la Generalitat Valenciana 5/1983, de 30 de desembre, de Govern Valencià, a proposta del President de la Generalitat i amb la deliberació prèvia del Consell en reunió celebrada el dia 20 d'octubre de 1986,   
DECRETE:  
Article primer  
Aquest Decret serà d'aplicació a tots els Consells Valencians de Col·legis Professionals que d'acord amb aquesta normativa es constituesquen, l'àmbit d'actuació dels quals s'ha de circumscriure exclusivament al territori de la Comunitat Valenciana.   
Article segon  
Els Col·legis Professionals únics amb àmbit d'actuació territorial a la Comunitat Valenciana, i en tant que mantinguen aquesta naturalesa, assumiran les funciones que atribueix aquest Decret als Consells Valencians.   
Les Delegacions de Col·legis Professionals d?àmbit nacional que hi ha a la Comunitat Valenciana, als efectes exclusius del que preveu aquest Decret, tindran la consideració de Col·legis Professionals.   
Article tercer  
La iniciativa per a la constitució d?un Consell Valencià correspondrà a les Juntes de Govern o Directives dels Col·legis Professionals d'una mateixa professió.   
Les Juntes de Govern o Directives designaran entre els membres un representant per cada una d'elles, els quals juntament amb els respectius Degans o Presidents elaboraran els Estatuts del Consell.   
Article quart  
Els Estatuts dels Consells Valencians hauran de recollir necessàriament els mecanismes d'elecció dels representants de cada un dels Col·legis integrants, que en qualsevol cas se subjectaran als criteris de democràcia, igualtat i proporcionalitat, amb atenció, si pertoca, al criteri de territorialitat.   
Els representants seran elegits per les Juntes de Govern o Directives entre els membres. Els Degans o Presidents dels Col·legis Professionals tindran la condició de representants en el Consell Valencià en tant que n'ostenten el càrrec.   
Article cinqué  
L'aprovació dels Estatuts es portarà a terme segons el procediment que estableixen per a açò els Estatuts particulars del Col·legi Professional corresponent.   
No obstant el que disposa l'apartat anterior, i en defecte de normativa que hi siga aplicable, els Estatuts dels Consells Valencians hauran de ser aprovats per acord de les Juntes de Govern o Directives, que haurà de ser ratificat per les Assemblees o Juntes Generals.   
Article sisé  
El Consell de la Generalitat Valenciana aprovarà la constitució i inscripció dels Consells Valencians de Col·legis Professionals amb àmbit d'actuació a la Comunitat Valenciana.   
Article seté  
El Consell Valencià, que no tindrà personalitat jurídica pròpia, tindrà com a funció essencial la de representar els Col·legis que l'integren en les relacions, consultes o serveis de col·laboració amb les diverses Administracions Públiques quan aquelles versen sobre matèries que les afecten a nivell de Comunitat Autònoma.   
Article vuité  
Es creat el Registre de Col·legis Professionals i de Consells Valencians de Col·legis Professionals de la Comunitat Valenciana, sota la dependència de la Direcció General d'Interior de la Presidència de la Generalitat Valenciana.   
El Registre estarà dividit en dues Seccions, que portaran per nom. «Dels Col·legis Professionals» i «Dels Consells Valencians de Col·legis Professionals».   
Article nové  
Sense perjudici del que disposa l'article anterior, els Col·legis Professionals i els Consells Valencians es relacionaran amb l'Administració Valenciana a través del Departament del Govern Valencià que siga competent en relació amb la professió respectiva.   
Article deu  
Tant els Col·legis Professionals com els Consells Valencians estaran obligats a inscriure's en el Registre a què fa referència l'article vuité, a efectes de constància i coneixement.   
En la inscripció constarà:   
a) La denominació i seu del Col·legi o Consell Valencià.   
b) Els Estatuts i les modificacions d'aquest.   
c) Les persones que integren els òrgans de govern.   
d) La resta d'inscripcions i anotacions reglamentàries que hom consideren convenients.   
També hi estaran obligades a la inscripció les Delegacions de Col·legis Professionals d?àmbit nacional a què fa referència l'article segon d'aquest Decret.   
DISPOSICIONS TRANSITORIES  
Primera  
Fins que no es regules per Llei de les Corts Valencianes la normativa relativa a Col·legis Professionals amb àmbit d'actuació a la Comunitat Autònoma, serà requisit indispensable previ per a l'aprovació de la vàlida constitució i inscripció dels Consells Valencians de Col·legis Professionals pel Consell de la Generalitat Valenciana, el compliment de tots els requisits legals i formals que s'hi exigesquen d'acord amb la Llei 2/1974, de 13 de febrer, de Col·legis Professionals, modificada per Llei 74/1978, de 26 de desembre, i els Estatuts Generals dels respectius Col·legis Professionals .   
Segona  
Els Col·legis Professionals i les Delegacions de Col·legis Professionals d'àmbit nacional existents a l'entrada en vigor d'aquest Decret, hauran d'inscriure's per un termini de sis mesos en el Registre de Col·legis Professionals.   
Tercera  
El Consell de Col·legis de Metges Valencians, el Consell de Col·legis Oficials d'Aparelladors i Arquitectes Tècnics de la Comunitat Valenciana i el Consell Valencià de Col·legis Oficials d'Ajudants Tècnics Sanitaris i Diplomats en Infermeria així com qualssevol altres Consells constituïts a l'empara de la normativa respectiva, sense perjudici de la naturalesa i funcions, reconeguts en els Estatuts de constitució, adquiriran el caràcter de Consells Valencians d'acord amb el que disposa aquest Decret, i hauran de procedir, en el termini de sis mesos, a la inscripció en el Registre a què fa referència l'article vuité d'aquest Decret.   
DISPOSICIO FINAL  
Aquest Decret vigirà el dia de publicació en el Diari Oficial de la Generalitat Valenciana.   
València, a 20 d'octubre de 1986.   
El President de la Generalitat  
JOAN LERMA I BLASCO


Còpia Permalink ELI